Εικόνα που περιέχει μουσική, άρπα, ClA rsach, αρπιστής

Περιγραφή που δημιουργήθηκε αυτόματα

LIKUMPAMATOTIE AKTI

# 2024. gada *S. I.* Nr. 199

2024. GADA CEĻU SATIKSMES NOTEIKUMI (ELEKTRISKIE SKREJRITEŅI)

2024. gada *S. I.* Nr. 199

2024. GADA CEĻU SATIKSMES NOTEIKUMI (ELEKTRISKIE SKREJRITEŅI)

# Saturs

# 1. daļa

# Priekšnoteikumi un vispārīgie noteikumi

Noteikumi

1. Atsauces nosaukums un stāšanās spēkā
2. Definīcijas
3. Piemērošana

# 2. daļa

**Standarta ātruma ierobežojumi - elektriskie skrejriteņi**

1. Ātruma ierobežojumi

# 3. daļa

**Elektrisko skrejriteņu lietošana**

1. Minimālais vecums
2. Preču pārvadāšanas aizliegums
3. Pasažieru pārvadāšanas aizliegums
4. Sēdeklis
5. Modificēšanas aizliegums
6. Vilkšanas aizliegums

# 4. daļa

**Obligātās prasības elektriskajiem skrejriteņiem**

1. Vispārīga informācija
2. Ražotāja norādītais braukšanas ātrums
3. Maksimālā nepārtrauktās darbības jauda
4. Izmēri
5. Stūrēšana
6. Bremzēšana
7. Gaismas un atstarotāji
8. Papildu gaismas elementi
9. Gaismas elementu izmantošana
10. Gaismas elementu uzturēšana
11. Gaismas elementu ierobežojumi
12. Elektriskā un akumulatora drošība
13. Skaņas signālierīce
14. Riteņi un riepas
15. Konstrukcijas integritāte un atbalsta kāja
16. Ražotāja plāksnīte
17. Aizliegums izmantot elektrisko skrejriteni vai akumulatoru, kam nav piestiprināta CE zīme
18. Elektriskā skrejriteņa īpašnieka atbildība

2024. gada *S. I.* Nr. 199

2024. GADA CEĻU SATIKSMES NOTEIKUMI (ELEKTRISKIE SKREJRITEŅI)

Es, transporta ministrs, *EAMON RYAN*, rīkojoties savu pilnvaru ietvaros, kas man ir piešķirtas saskaņā ar 1961. gada Ceļu satiksmes likuma (1961. gada Nr. 24) 5. un 11. pantu un 2004. gada Ceļu satiksmes likuma (2004. gada Nr. 44) 4. pantu (kas pielāgots atbilstoši Transporta, tūrisma un sporta (departamenta nosaukuma un ministra nosaukuma maiņa) 2020. gada rīkojumam (2020. gada *S.I.* Nr. 351)), ar šo pieņemu šos noteikumus.

# 1. daļa

# Priekšnoteikumi un vispārīgie noteikumi

*Atsauces nosaukums un stāšanās spēkā*

1. (1) Šo noteikumu atsauces nosaukums ir “2024. gada Ceļu satiksmes noteikumi (elektriskie skrejriteņi)”.
2. Šie noteikumi stājas spēkā 2024. gada 20. maijā.

*Definīcijas*

1. Šajos noteikumos -

“autorizētais izplatītājs” nozīmē attiecībā uz konkrētu transportlīdzekli, personu, kas atbilst vienam vai abiem no šiem nosacījumiem:

* 1. personu, kura no attiecīgā transportlīdzekļa ražotāja ir ieguvusi franšīzi tā ražoto konkrētu transportlīdzekļu marku un modeļu tirdzniecībai, kura klāstā ietilpst arī attiecīgais transportlīdzeklis;
  2. personu, kura ir rakstveidā pilnvarota pārstāvēt attiecīgā transportlīdzekļa ražotāju un rīkoties tā vārdā saistībā ar jautājumiem, uz kuriem attiecas šie noteikumi;

“bremzēšanas ierīce” nozīmē tādu detaļu kombināciju, kuru funkcija ir pakāpeniski samazināt braucoša transportlīdzekļa ātrumu, apturēt to, vai saglabāt to nekustīgā pozīcijā, ja tas jau ir apturēts; kas sastāv no vadības ierīces, komponentes vai komponentēm, kurās attīstās spēki, kas ir pretēji transportlīdzekļa kustībai, un transmisijas sistēmas (kas var būt mehāniska, hidrauliska, pneimatiska, elektriska vai to kombinācija), kas savieno minēto vadības ierīci un komponenti vai komponentes;

“ražotāja noteiktā bruto masa” nozīmē transportlīdzekļa, kurā iekrauta maksimālā masa, kādu tas var saprātīgi pārvietot, bruto masa, ņemot vērā elektriskās piedziņas mehānismu, bremzes, riepas un šāda transportlīdzekļa vispārējo uzbūvi, kā to noteicis ražotājs vai autorizētais izplatītājs;

“elektriskais skrejritenis” ir ar motoru darbināms personisks transportlīdzeklis ar stūri, divām asīm un vismaz vienu elektromotoru, galvenokārt ar elektrisko piedziņu,

*Paziņojums par šo likumpamatoto aktu (S. I.) tika publicēts* 2024. gada 14.*maija Īrijas oficiālajā vēstnesī “Iris Oifigiúil”.*

un tas paredzēts vienas personas pārvadāšanai stāvus, nenodrošinot sēdvietu;

“I.S. EN 17128:2020” nozīmē sekojošā Eiropas dokumenta apstiprināto versiju īru valodā - EN 17128:2020, Vieglie mehāniskie transportlīdzekļi personu un preču un ar tiem saistīto iekārtu pārvadāšanai, uz kuru neattiecas tipa apstiprinājums izmantošanai uz ceļa. Personīgie vieglie elektriskie transportlīdzekļi (PLEV) - Prasības un testēšanas metodes;

“diennakts tumšais laiks” nozīmē laika posmu, kas sākas pusstundu pēc saulrieta jebkurā dienā un beidzas pusstundu pirms saullēkta nākamajā dienā;

“sensors” nozīmē nepārtrauktu vai mirgojošu gaismu, kas mirgo vismaz 60 reizes minūtē;

“ražotājs” nozīmē personu, kas ražo transportlīdzekli vai, kuras uzdevumā transportlīdzeklis tiek izstrādāts un ražots un, kas piedāvā minēto transportlīdzekli tirgū ar ražotāja vārdu vai preču zīmi;

“ražotāja plāksnīte” nozīmē informatīvu plāksnīti, kas ražošanas laikā tiek piestiprināta transportlīdzeklim;

“maksimālā nepārtrauktā nominālā jauda” nozīmē elektriskā piedziņas mehānisma maksimālo lietderīgo jaudu pie līdzstrāvas sprieguma, ko piedziņas mehānisms var nodrošināt 30 minūšu laikā kā ražotāja deklarēto vidējo vērtību;

“maksimālais ražotāja noteiktais braukšanas ātrums” nozīmē ražotāja noteikto maksimālo braukšanas ātrumu, ko transportlīdzeklis uz līdzena ceļa savas jaudas un konstrukcijas dēļ nespēj pārsniegt un no kā tas nedrīkst novirzīties vairāk kā par 10 %;

“maksimālā lietderīgā jauda” nozīmē lietderīgās jaudas maksimālo vērtību, ko mēra pie pilnas slodzes;

“lietderīgā jauda” nozīmē jaudu, ko iegūst testēšanas stendā kloķvārpstas vai tās ekvivalenta galā pie atbilstoša motora vai motora apgriezienu skaita ar palīgierīcēm un ko nosaka atmosfēras standarta apstākļos;

“ar motoru darbināms personisks transportlīdzeklis” lietots tādā nozīmē, kāda šim jēdzienam piešķirta 1961. gada Ceļu satiksmes likuma (1961. gada Nr. 24) 3. pantā (grozīts ar 2024. gada Ceļu satiksmes likuma 16. pantu (2024. gada Nr. 10)).

“pneimatiskā riepa” nozīmē riepu, kas:

1. ir aprīkota ar, vai kopā ar riteni, uz kura tā ir uzmontēta, ir aprīkota ar nepārtrauktu slēgtu kameru, kas piepūsta ar gaisu līdz spiedienam, kas ievērojami pārsniedz atmosfēras spiedienu, ja riepa ir tādā stāvoklī, kādā to parasti lieto, bet, kas nav pakļauta nekādai slodzei,
2. var tikt piepūsta un izpūsta bez noņemšanas no riteņa vai transportlīdzekļa,
3. gadījumā, ja riepa tiek izpūsta un ir pakļauta normālai slodzei, riepas sāni ir sablīvēti,

un ir tik bieza, lai, ciktāl tas ir praktiski iespējams, līdz minimumam samazinātu vibrāciju laikā, kad transportlīdzeklis ir kustībā, un ir projektēta, konstruēta un uzturēta tā, lai tajā nebūtu nekādu defektu, kas varētu jebkādā veidā bojāt ceļa segumu;

“atstarotājs” nozīmē atstarotāju, kura atstarotā gaisma var tikt lielā mērā atstarota leņķī, kas nav lielāks par 3 grādiem, ar iedomātu līniju, kas savieno atstarotāju un gaismas avotu;

“retroreflektīvs marķējuma materiāls” nozīmē virsmu vai ierīci, no kuras, to tieši apgaismojot, atstarojas salīdzinoši liela izstarotās gaismas daļa;

“mīksta materiāla riepa” ir mīksta vai elastīga materiāla riepa (izņemot pneimatisko riepu), kuras materiāls:

1. viendabīgi apņem riteņa apkārtmēru, vai
2. ir klāts segmentos, kas ieklāti tā, lai, ciktāl tas ir praktiski iespējams, starp to galiem nebūtu atstarpes,

un ir tik bieza, lai, ciktāl tas ir praktiski iespējams, līdz minimumam samazinātu vibrāciju laikā, kad transportlīdzeklis ir kustībā, un ir projektēta, konstruēta un uzturēta tā, lai tajā nebūtu nekādu defektu, kas varētu jebkādā veidā bojāt ceļa segumu;

“pašmasa” nozīmē transportlīdzekļa masu bez vadītāja vai kravas bet, ieskaitot akumulatora barošanas blokus, ko izmanto transportlīdzekļa darbināšanai;

“ritenis” attiecībā uz transportlīdzekli, nozīmē riteni, kura riepa vai loks saskaras ar zemi, transportlīdzeklim esot kustībā.

*Piemērošana*

1. Šie noteikumi attiecas uz elektrisko skrejriteņu izmantošanu sabiedriskā vietā.

# 2. daļa

**Standarta ātruma ierobežojumi - elektriskie skrejriteņi**

*Ātruma ierobežojums*

1. Elektriskajam skrejritenim noteiktais standarta ātruma ierobežojums uz visiem koplietošanas ceļiem ir 20 kilometri stundā vai tāds cits ātrums, kas jāievēro uz ceļa, pa kuru brauc elektriskais skrejritenis un uz kura minētais ātruma ierobežojums ir mazāks par 20 kilometriem stundā.

# 3. daļa

**Elektrisko skrejriteņu lietošana**

*Minimālais vecums*

1. Elektrisko skrejriteņu lietošana publiskās vietās ir aizliegta personai, kas nav sasniegusi 16 gadu vecumu.

*Preču pārvadāšanas aizliegums*

1. Elektrisko skrejriteņu izmantošana preču pārvadāšanai ir aizliegta.

*Pasažieru pārvadāšanas aizliegums*

1. Elektriskā skrejriteņa izmantošana vairāku personu vienlaicīgai pārvadāšanai ir aizliegta.

*Sēdeklis*

1. Elektriskais skrejritenis nav aprīkots ar sēdekli.

*Modificēšanas aizliegums*

1. Elektriskā skrejriteņa modificēšana ir aizliegta:
   1. tādā veidā, kas apdraud transportlīdzekļa drošu lietošanu,
   2. tādā veidā, ka ekspluatācijā esošā transportlīdzekļa fizikālie vai tehniskie parametri vairs neatbilst ražotāja specifikācijām un uz ražotāja plāksnītes norādītajai informācijai, vai
   3. tādā veidā, kas skrejriteņa vadītājam ļauj skrejriteņa lietošanas laikā tieši vai netieši mainīt transportlīdzekļa maksimālo ražotāja noteikto braukšanas ātrumu vai maksimālo lietderīgo jaudu, vai maksimālo nepārtraukto nominālo jaudu.

*Vilkšanas aizliegums*

1. Elektriskais skrejritenis nedrīkst vilkt citu transportlīdzekli, aprīkojumu, iekārtu vai jebkādus citus objektus.

# 4. daļa

**Obligātās prasības elektriskajiem skrejriteņiem**

*Vispārīga informācija*

1. Elektrisko skrejriteni un tā aprīkojumu izstrādā, izgatavo un uztur tā, lai tas būtu drošs, braukšanas kārtībā un neapdraudētu, netraucētu vai neradītu neērtības vadītājam, citiem ceļu satiksmes dalībniekiem vai sabiedrībai.

*Ražotāja norādītais braukšanas ātrums*

1. Elektriskais skrejritenis nedrīkst pārsniegt maksimālo ražotāja noteikto braukšanas ātrumu, proti, 20 kilometrus stundā.

*Maksimālā nepārtrauktās darbības jauda*

1. Elektromotora vai elektromotoru kombinācijas maksimālā nepārtrauktā nominālā jauda nepārsniedz 0,4 kilovatus (kW).

*Izmēri*

1. Elektriskais skrejritenis, ieskaitot stūri, nepārsniedz 2000 mm garumā, 800 mm platumā un 1500 mm augstumā.

*Stūrēšana*

1. Elektrisku skrejriteni aprīko ar spēcīgu un funkcionālu stūres mehānismu, kas ļauj to viegli, ātri un droši pagriezt un, kas ir projektēts, konstruēts un uzturēts tā, lai nav iespējama stūres saslēgšanās, un riteņi nekādos apstākļos neskar nevienu elektriskā skrejriteņa daļu.

*Bremzēšana*

1. (1) Elektrisko skrejriteni aprīko ar divām neatkarīgām bremžu iekārtām, no kurām viena iedarbojas uz priekšējo riteni un otra iedarbojas uz aizmugurējo riteni.
2. Katrai bremžu iekārtai jābūt darbināmai, vadītājam neatlaižot rokas no stūres vadības ierīces.
3. Bremžu iekārtu kombinācija spēj droši, efektīvi un ātri apstādināt transportlīdzekli, kura masa nepārsniedz maksimālo projektēto bruto masu, ražotāja noteiktā ātruma diapazonā, sasniedzot minimālo palēninājuma vērtību 3,5 metri sekundē.
4. Ja viena bremžu iekārta nedarbojas, otrai ir jāspēj sasniegt minimālo palēninājumu 44 % apmērā no bremzēšanas spēka, kas norādīts punktā,
5. neietekmējot transportlīdzekļa trajektoriju.
6. Bremžu iekārtām ir jādarbojas pie visiem transportlīdzekļa ātrumiem, tostarp transportlīdzeklim sasniedzot maksimālo ražotāja noteikto braukšanas ātrumu.
7. Transportlīdzekļa darbībai bremzēšanas laikā jābūt stabilai, bez pārmērīgas vibrēšanas, un bremzēšana nedrīkst ietekmēt vadītāja kontrolēšanas spēju vai līdzsvaru.

*Gaismas un atstarotāji*

1. (1) Elektrisko skrejriteni aprīko ar priekšējo gaismas lukturi, aizmugurējo gaismas lukturi un atstarotājiem.
2. Priekšējais gaismas lukturis:
   1. ir baltā krāsā,
   2. ekspluatācijas laikā spēj pienācīgi apgaismot ceļu un objektus transportlīdzekļa kustības virzienā diennakts tumšajā laikā,
   3. diennakts tumšajā laikā skaidros laika apstākļos ir redzams vismaz no 50 metru attāluma, un
   4. ir piestiprināts transportlīdzekļa centrālajā daļā.
3. Aizmugurējais gaismas lukturis:
   1. ir sarkanā krāsā,
   2. diennakts tumšajā laikā skaidros laika apstākļos ir redzams vismaz no 50 metru attāluma, un
   3. ir piestiprināts elektriskā skrejriteņa centrālajā daļā.
4. Atstarotājus vai retroreflektīvo materiālu:
   1. uzstāda elektriskā skrejriteņa priekšpusē, aizmugurē un abos sānos,
   2. ja uzstādīts priekšpusē, tas ir baltā krāsā un var tikt apvienots vienā elementā ar priekšējo gaismas lukturi,
   3. ja uzstādīts aizmugurē, tas ir sarkanā krāsā, un var tikt apvienots vienā elementā ar aizmugurējo gaismas lukturi, un
   4. ja uzstādīts sānos, tam jābūt baltam vai dzeltenam retroreflektīvam marķējuma materiālam.

*Papildu gaismas elementi*

1. (1) Elektrisko skrejriteni var aprīkot ar aizmugurējo bremžu lukturi un virzienrādītājiem.
2. Aizmugurējais bremžu lukturis, ja tas uzstādīts elektriskajam skrejritenim -
   1. ir sarkanā krāsā,
   2. var tikt apvienots ar aizmugurējo gaismas lukturi, lai nodrošinātu sarkanās gaismas bremžu signālu ar pietiekamu gaismas spilgtumu un izkliedi, un
   3. tiek konstruēts tā, lai tas nostrādātu, nospiežot elektriskā skrejriteņa bremžu ierīci, un, lai šādas iedarbināšanas brīdī elektriskā skrejriteņa aizmugurē būtu redzama sarkana gaisma.
3. Virzienrādītāji, ja tie uzstādīti elektriskajam skrejritenim:
   1. ir oranžā krāsā,
   2. tiem jābūt uzstādītiem vienā vai vairākos pāros, lai informētu par virziena maiņu,
   3. tiem jābūt konstruētiem un uzstādītiem tā, lai nemaldinātu pārējos satiksmes dalībniekus vai sabiedrību,
   4. jābūt redzamiem un pilnībā pamanāmiem elektriskā skrejriteņa priekšpusē, aizmugurē un sānos, un
   5. jārada nepārtraukti mirgojošs gaismas signāls, kas mirgo ne mazāk kā 60 un ne vairāk kā 120 reizes minūtē.

*Gaismas elementu izmantošana*

1. Ja elektrisko skrejriteni izmanto publiskajā satiksmē diennakts tumšajā laikā, visu laiku ir jābūt ieslēgtam priekšējam gaismas lukturim un aizmugurējiem gaismas lukturiem, ar kuriem skrejritenim jābūt aprīkotam; tie var nebūt ieslēgti saprātīgu laika posmu pēc diennakts tumšā laika sākuma vai beigām, ja redzamība ir pietiekama.

*Gaismas elementu un atstarotāju uzturēšana*

1. Lietojot elektrisko skrejriteni diennakts tumšajā laikā, gaismas elementiem un atstarotājiem jābūt tīriem, funkcionējošiem un neaizklātiem.

*Gaismas elementu ierobežojumi*

1. (1) Elektrisko skrejriteni neaprīko ar gaismas elementiem, kas degšanas laikā:
   1. skrejriteņa priekšpusē rāda jebkādu citu gaismu, kas nav balta,
   2. skrejriteņa aizmugurē rāda jebkādu citu gaismu, kas nav sarkana,
   3. var maldināt citus satiksmes dalībniekus vai sabiedrību, un
   4. nevajadzīgi apžilbina vai rada diskomfortu pretī braucošajiem satiksmes dalībniekiem vai sabiedrībai.

(2) Šī 1.punkta a) un b) apakšpunktu nepiemēro virzienrādītājiem.

*Elektriskā un akumulatora drošība*

1. (1) Elektriskais skrejritenis un tā elektriskās sistēmas komponentes, ieskaitot akumulatoru, ir projektētas, konstruētas un tiek uzturētas tā, lai:
   1. visos laika apstākļos tiktu nodrošināta aizsardzība pret elektrolītu noplūdes, ugunsgrēka, sprādziena un elektrošoka risku,
   2. aizsargātu pret traumu risku un apdraudējumu jebkurai personai, attiecīgi izvietojot vai izolējot elektriskos kabeļus vai savienojumus,
   3. aizsargātu pret jebkādiem apdraudējumiem, ko rada uzlādes sistēma saistībā ar tās pārlādi, pārslodzi, pārstrāvu un pārmērīgu izlādi, un
   4. nodrošinātu, ka tie nerada risku cilvēku veselībai vai cilvēku drošībai, īpašumam vai videi.

(2) Atbilstību 1. punkta prasībām var nodrošināt, pierādot, ka elektriskais skrejritenis atbilst 6., 9., 10. un 11. iedaļai

Īrijas standartā EN 17128-2020.

*Skaņas signālierīce*

1. Elektrisko skrejriteni aprīko ar skaņas signālierīci, zvaniņu vai skaņas signālu, kas vadītājam ļauj iepriekš brīdināt par transportlīdzekļa tuvošanos vai tā atrašanos sabiedriskā vietā ikreiz, kad tas ir nepieciešams.

*Riteņi un riepas*

1. (1) Elektrisko skrejriteni aprīko ar riteņiem, kuru minimālais diametrs, ieskaitot riepu, ir 200 mm.
2. Elektriskā skrejriteņa riteņus aprīko ar pneimatiskām vai mīksta materiāla riepām, kas paredzētas saķerei ar ceļu un lietošanai uz ceļa.
3. Katrs elektriskā skrejriteņa ritenis tiek projektēts, konstruēts un uzturēts tā, lai tiktu nodrošināta saķere ar ceļu un lai tas spētu balstīt transportlīdzekļa ražotāja noteiktās masas daļu, kas piemērojama attiecīgajai asij, pie visiem transportlīdzekļa ātrumiem, ieskaitot maksimālo ražotāja noteikto ātrumu.

*Konstrukcijas integritāte un atbalsta kāja*

1. (1) Elektrisko skrejriteni projektē un konstruē tā, lai:
   1. tā konstrukcijas integritāte būtu pietiekama, lai izturētu statiskos, trieciena un noguruma testus,
   2. tas spētu izturēt statiskās slodzes testu ar ražotāja noteikto pilno transportlīdzekļa masu, kas reizināta ar drošības koeficientu 2,5 un ko piemēro kāju balstam 1 minūti, un
   3. elektriskā skrejriteņa rāmja, stūres un vadības konstrukcijas integritāte būtu tāda, lai skrejriteņa lietošanas laikā novērstu plaisas, lūzumus vai nolietošanos un neradītu kaitējumu vadītājam.
2. Elektrisko skrejriteni projektē un konstruē tā, lai tā kāju balstam būtu neslīdoša virsma un tā virsmas laukums būtu vismaz 150 cm2.
3. Atbilstību 1. un 2. punkta prasībām var nodrošināt, pierādot, ka elektriskais skrejritenis atbilst Īrijas standarta EN 17128:2020 12. un 15. iedaļai.

*Ražotāja plāksnīte*

1. (1) Elektriskā skrejriteņa ražotājs vai tā pilnvarots izplatītājs transportlīdzeklim piestiprina ražotāja plāksnīti skaidri redzamā vietā.
2. Ražotāja plāksnīte ir unikāla katram elektriskajam skrejritenim, un tā nav izmantojama atkārtoti citam transportlīdzeklim.
3. Ražotāja plāksnīte ir pastāvīgas formas, un ir piestiprināta elektriskajam skrejritenim visā tā ekspluatācijas laikā.
4. Ražotāja plāksnīte satur šādu informāciju attiecībā uz transportlīdzekli:
   1. ražotāja nosaukums un modelis,
   2. maksimālais ražotāja noteiktais braukšanas ātrums,
   3. maksimālā nepārtrauktā nominālā jauda,
   4. transportlīdzekļa pašmasa un projektētā bruto masa un
   5. sērijas vai identifikācijas numurs.
5. Nav atļauta ražotāja plāksnītes modificēšana, aizklāšana vai noņemšana, ja nav saņemta oficiāla atļauja.

*Aizliegums izmantot elektrisko skrejriteni vai akumulatoru, kam nav piestiprināta CE zīme*

1. (1) Elektriskajam skrejritenim, ko izmanto publiskā vietā, ir CE zīme, kas tam piestiprināta saskaņā ar Eiropas Kopienu 2008. gada Noteikumu (mašīnas) (2008. gada *S. I.* Nr. 407) 11. punktu.

(2) Uz akumulatora, kas darbina elektrisko skrejriteni, kuru izmanto publiskā vietā, ir piestiprināta CE zīme saskaņā ar Eiropas Kopienu 2017. gada Noteikumiem (elektromagnētiskā savietojamība) (2017. gada *S. I.* Nr. 69).

*Elektriskā skrejriteņa īpašnieka atbildība*

1. Ja persona publiskā vietā izmanto elektrisko skrejriteni, kas neatbilst šiem noteikumiem, skrejriteņa īpašnieks saskaņā ar 1961. gada Ceļu satiksmes likuma (1961. gada Nr. 24) 11. panta 5. punkta a) apakšpunktu izdara pārkāpumu attiecībā uz neatbilstību.

|  |  |
| --- | --- |
|  | APZĪMOGOTI ar manu oficiālo zīmogu 2024. gada 13. maijā.  *EAMON RYAN*,  transporta ministrs |

SKAIDROJUMS

(*Šis skaidrojums nav tiesību akta daļa vai juridiska interpretācija*.)

Šie noteikumi attiecas uz elektriskajiem skrejriteņiem un no 2024. gada 20. maija nosaka prasības attiecībā uz to konstrukciju, aprīkojumu un izmantošanu publiskās vietās. Noteikumos ir paredzēti arī elektrisko skrejriteņu un to aprīkojuma izmantošanas nosacījumi un vadītāju pienākumi.

Turklāt šie noteikumi paredz maksimālā standarta ātruma ierobežojumu, kas elektriskajiem skrejriteņiem uz koplietošanas ceļiem piemērojams no 2024. gada 20. maija un kas ir 20 km/h, izņemot gadījumus, kad piemēro zemāku ceļa ātruma ierobežojumu.

Turklāt noteikumos ir paredzēts, ka minimālais tādas personas vecums, kura elektrisko skrejriteni lieto uz koplietošanas ceļa, ir 16 gadi.

*BAILE ÁTHA CLIATH*

*ARNA FHOILSIÚ AG OIFIG AN tSOLÁTHAIR*

*Le ceannach díreach ó*

*FOILSEACHÁIN RIALTAIS,*

*BÓTHAR BHAILE UÍ BHEOLÁIN,*

*CILL MHAIGHNEANN,*

*BAILE ÁTHA CLIATH 8,*

D08 XAO6

*Teil*: 046 942 3100

r-phost: [publications@opw.ie](mailto:publications@opw.ie)

——————

DUBLINA

PUBLICĒJUSI VALSTS KANCELEJA

Var iegādāties no *GOVERNMENT PUBLICATIONS*,

*MOUNTSHANNON ROAD*,

*KILMAINHAM*, *DUBLIN*8,

D08 XAO6

Tālr. 046 942 3100

E-pasts: [publications@opw.ie](mailto:publications@opw.ie)

——————

Εικόνα που περιέχει κείμενο

Περιγραφή που δημιουργήθηκε αυτόματα

3,50 €

(DTVR-10) 30. 5.24. Propylon.